CELEX: 32019R1139
Language: hr
Date: 2019-07-03 00:00:00
Title: Provedbena uredba Komisije (EU) 2019/1139 оd 3. srpnja 2019. o izmjeni Uredbe (EZ) br. 2074/2005 u pogledu službenih kontrola hrane životinjskog podrijetla u odnosu na zahtjeve koji se odnose na informacije o prehrambenom lancu i proizvode ribarstva te upućivanje na priznate metode testiranja za morske biotoksine i metode ispitivanja za sirovo mlijeko i toplinski obrađeno kravlje mlijeko (Tekst značajan za EGP.)

4.7.2019   
               
               
                  HR
               
               
                  Službeni list Europske unije
               
               
                  L 180/12
               
            
         PROVEDBENA UREDBA KOMISIJE (EU) 2019/1139
         оd 3. srpnja 2019.
         o izmjeni Uredbe (EZ) br. 2074/2005 u pogledu službenih kontrola hrane životinjskog podrijetla u odnosu na zahtjeve koji se odnose na informacije o prehrambenom lancu i proizvode ribarstva te upućivanje na priznate metode testiranja za morske biotoksine i metode ispitivanja za sirovo mlijeko i toplinski obrađeno kravlje mlijeko
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) 2017/625 Europskog parlamenta i Vijeća od 15. ožujka 2017. o službenim kontrolama i drugim službenim aktivnostima kojima se osigurava primjena propisa o hrani i hrani za životinje, pravila o zdravlju i dobrobiti životinja, zdravlju bilja i sredstvima za zaštitu bilja, o izmjeni uredaba (EZ) br. 999/2001, (EZ) br. 396/2005, (EZ) br. 1069/2009, (EZ) br. 1107/2009, (EU) br. 1151/2012, (EU) br. 652/2014, (EU) 2016/429 i (EU) 2016/2031 Europskog parlamenta i Vijeća, uredaba Vijeća (EZ) br. 1/2005 i (EZ) br. 1099/2009 i direktiva Vijeća 98/58/EZ, 1999/74/EZ, 2007/43/EZ, 2008/119/EZ i 2008/120/EZ te o stavljanju izvan snage uredaba (EZ) br. 854/2004 i (EZ) br. 882/2004 Europskog parlamenta i Vijeća, direktiva Vijeća 89/608/EEZ, 89/662/EEZ, 90/425/EEZ, 91/496/EEZ, 96/23/EZ, 96/93/EZ i 97/78/EZ te Odluke Vijeća 92/438/EEZ (Uredba o službenim kontrolama) (1), a posebno njezin članak 18. stavak 8. podstavak prvi točku (f),
         Nakon savjetovanja s Odborom za bilje, životinje, hranu i hranu za životinje,
         budući da:
         
                     (1)
                  
                  
                     Uredbom (EU) 2017/625 utvrđuju se pravila za službene kontrole i druge službene aktivnosti koje provode nadležna tijela država članica radi provjere usklađenosti sa zakonodavstvom Unije, među ostalim u području sigurnosti hrane u svim fazama postupka proizvodnje, prerade i distribucije. Njome se posebno predviđaju službene kontrole povezane s proizvodima životinjskog podrijetla koji su namijenjeni prehrani ljudi.
                  
               
                     (2)
                  
                  
                     Uredbom Komisije (EZ) br. 2074/2005 (2) utvrđuju se provedbene mjere za određene proizvode na temelju, među ostalim, Uredbe (EZ) br. 853/2004 Europskog parlamenta i Vijeća (3). Riječ je, među ostalim, o živim školjkašima, sirovom mlijeku i toplinski obrađenom kravljem mlijeku.
                  
               
                     (3)
                  
                  
                     Provedbenom uredbom Komisije (EU) 2019/627 (4) mijenja se Uredba (EZ) br. 2074/2005 u pogledu službenih kontrola. U toj je uredbi utvrđeno da se u pogledu zahtjeva koji se odnose na informacije o prehrambenom lancu brišu odjeljak II. i Dodatak u Prilogu I. Uredbi (EZ) br. 2074/2005 te da se u pogledu zahtjeva koji se odnose na proizvode ribarstva briše odjeljak II. u Prilogu II. Uredbi (EZ) br. 2074/2005.
                  
               
                     (4)
                  
                  
                     Uredbom (EZ) br. 853/2004 propisano je da subjekt koji vodi klaonicu mora tražiti, primiti i provjeriti informacije o prehrambenom lancu za sve životinje, osim divljači, koje su poslane ili se namjeravaju poslati u klaonicu ili postupati u skladu s tim informacijama. Osim toga, trebao bi osigurati da informacije o prehrambenu lancu sadržavaju sve podatke zahtijevane Uredbom (EZ) br. 853/2004.
                  
               
                     (5)
                  
                  
                     U Uredbi (EZ) br. 853/2004 utvrđeni su zahtjevi kojima se uređuju kontrole parazita pri rukovanju proizvodima ribarstva na obali i na plovilu. Subjekti u poslovanju s hranom provode vlastite kontrole u svim fazama proizvodnje proizvoda ribarstva u skladu s pravilima u poglavlju V. točki D odjeljka VIII. Priloga III. Uredbi (EZ) br. 853/2004 kako se riba koja je očigledno zaražena parazitima ne bi pustila u promet za prehranu ljudi. Donošenje detaljnih pravila za vizualne preglede zahtijeva definiranje pojmova vidljivih parazita i vizualne kontrole te utvrđivanje tipa i učestalosti opažanja.
                  
               
                     (6)
                  
                  
                     Provedbenom uredbom (EU) 2019/627 utvrđuju se pravila o ujednačenom praktičnom uređenju za provedbu službenih kontrola hrane životinjskog podrijetla. U Prilogu V. te uredbe utvrđene su priznate metode testiranja za dokazivanje morskih biotoksina u živim školjkašima koje upotrebljavaju nadležna tijela za potrebe službenih kontrola. Nadalje, u prilogu III. te uredbe utvrđuju se metode ispitivanja za sirovo mlijeko i toplinski obrađeno kravlje mlijeko koje upotrebljavaju nadležna tijela za potrebe službenih kontrola. Uredbom (EZ) br. 853/2004 propisano je da subjekti u poslovanju s hranom moraju provoditi vlastite kontrole u svim fazama proizvodnje kako bi osigurali da živi školjkaši, sirovo mlijeko i toplinski obrađeno kravlje mlijeko zadovoljavaju higijenska pravila za hranu životinjskog podrijetla utvrđena u toj uredbi. Kako bi se osigurala visoka razina zaštite potrošača u pogledu sigurnosti hrane, Uredbom (EZ) br. 2074/2005 trebalo bi propisati da subjekti u poslovanju s hranom moraju upotrebljavati iste priznate metode testiranja za morske biotoksine i metode ispitivanja sirovog mlijeka i toplinski obrađenog kravljeg mlijeka koje moraju upotrebljavati nadležna tijela u skladu s Provedbenom uredbom (EU) 2019/627.
                  
               
                     (7)
                  
                  
                     Uredbu (EZ) br. 2074/2005 trebalo bi stoga na odgovarajući način izmijeniti.
                  
               
                     (8)
                  
                  
                     Budući da se Uredba (EU) 2017/625 primjenjuje s učinkom od 14. prosinca 2019., ova bi se Uredba trebala primjenjivati od istog datuma.
                  
               
                     (9)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Uredba (EZ) 2074/2005 mijenja se kako slijedi:
            
                        1.
                     
                     
                        Članak 1. zamjenjuje se sljedećim:
                        
                           „Članak 1.
                           Zahtjevi koji se odnose na informacije o prehrambenom lancu u smislu Uredbe (EZ) br. 853/2004
                           U Prilogu I. ovoj Uredbi utvrđeni su zahtjevi koji se odnose na informacije o prehrambenom lancu kako je navedeno u odjeljku III. Priloga II. Uredbi (EZ) br. 853/2004.”
                        
                     
                  
                        2.
                     
                     
                        Članak 2. zamjenjuje se sljedećim:
                        
                           „Članak 2.
                           Zahtjevi koji se odnose na proizvode ribarstva u smislu Uredbe (EZ) br. 853/2004
                           U Prilogu II. ovoj Uredbi utvrđeni su zahtjevi koji se odnose na proizvode ribarstva, kako je navedeno u članku 11. stavku 9. Uredbe (EZ) br. 853/2004.”
                        
                     
                  
                        3.
                     
                     
                        Članak 3. zamjenjuje se sljedećim:
                        
                           „Članak 3.
                           Priznate metode testiranja za morske biotoksine u smislu Uredbe (EZ) br. 853/2004
                           U Prilogu V. Provedbenoj uredbi (EU) 2019/627 utvrđene su priznate metode testiranja za otkrivanje morskih biotoksina, kako je navedeno u članku 11. stavku 4. Uredbe (EZ) br. 853/2004.”
                        
                     
                  
                        4.
                     
                     
                        Članak 6.a zamjenjuje se sljedećim:
                        
                           „Članak 6.a
                           Metode ispitivanja za sirovo mlijeko i toplinski obrađeno kravlje mlijeko
                           Subjekti u poslovanju s hranom primjenjuju analitičke metode iz Priloga III. Provedbenoj uredbi (EU) 2019/627 za kontrolu sukladnosti s graničnim vrijednostima utvrđenima u odjeljku IX. poglavlju I. dijelu III. Priloga III. Uredbi (EZ) br. 853/2004 te za osiguravanje odgovarajuće primjene postupka pasterizacije mliječnih proizvoda kako je utvrđeno u odjeljku IX. poglavlju II. dijelu II. Priloga III. toj uredbi.”.
                        
                     
                  
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 14. prosinca 2019.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 3. srpnja 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 95, 7.4.2017., str. 1.
         
         
            (2)  Uredba Komisije (EZ) br. 2074/2005 od 5. prosinca 2005. o utvrđivanju provedbenih mjera za određene proizvode na temelju Uredbe (EZ) br. 853/2004 Europskog parlamenta i Vijeća i za organizaciju službenih kontrola na temelju Uredbe (EZ) br. 854/2004 Europskog parlamenta i Vijeća i Uredbe (EZ) br. 882/2004 Europskog parlamenta i Vijeća, odstupanju od Uredbe (EZ) br. 852/2004 Europskog parlamenta i Vijeća i o izmjeni uredbi (EZ) br. 853/2004 i (EZ) br. 854/2004 (SL L 338, 22.12.2005., str. 27.).
         
            (3)  Uredba (EZ) br. 853/2004 Europskog parlamenta i Vijeća od 29. travnja 2004. o utvrđivanju određenih higijenskih pravila za hranu životinjskog podrijetla (SL L 139, 30.4.2004., str. 55.).
         
            (4)  Provedbena uredba Komisije (EU) 2019/627 оd 15. ožujka 2019. o utvrđivanju ujednačenog praktičnog uređenja za provedbu službenih kontrola proizvoda životinjskog podrijetla namijenjenih prehrani ljudi u skladu s Uredbom (EU) 2017/625 Europskog parlamenta i Vijeća i o izmjeni Uredbe Komisije (EZ) br. 2074/2005 u pogledu službenih kontrola (SL L 131, 17.5.2019., str. 51.).